Diari Oficial de la Generalitat Valenciana


Sumari del DOGV 4883, del 15-11-2004 (2004/11858)

RESOLUCIÓ d'11 de novembre de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup D, sector laboral, conductors-mecànics, convocatòries 31/1999 i 32/1999.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11237


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ d'11 de novembre de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup D, sector laboral, conductors-mecànics, convocatòries 31/1999 i 32/1999. [2004/X11549]
  
Per Resolució de 22 de setembre de 2004, de la Direcció General d'Administració Autonòmica, DOGV núm. 4865, de 19 d'octubre de 2004, es va convocar els aspirants que han superat les proves selectives d'accés al grup D, sector laboral, conductors-mecànics, convocatòries 31/99 i 32/99, per a l'elecció de destinació, a fi de complir amb el que disposen els articles 8 del Conveni Col·lectiu per al Personal Laboral al servici de l'administració de la Generalitat Valenciana i 9.1 de la Llei de la Funció Pública Valenciana.
  
En acte únic fet el dia 2 de novembre de 2004, a la seu de la Conselleria de Cultura, Educació i Esport, es va procedir a l'elecció de destinació per part del personal que va superar els processos selectius esmentats.
  
En virtut de l'anterior, i en exercici de la competència que m'atribuïx l'article 15 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Adjudicar, amb destinació definitiva, al personal que va superar les proves selectives d'accés al grup D, naturalesa laboral, conductors-mecànics, convocatòries 31/1999 i 32/1999, els llocs de treball que s'especifiquen en l'annex I, amb efectes del dia de la presa de possessió.
  
Segon. Contracte de treball i presa de possessió.
  
L'acte per a la formalització del contracte de treball i la presa de possessió, a què queda convocat tot el personal relacionat en l'Annex I de la present resolució, tindrà lloc el dia 19 de novembre de 2004, a les 9 hores, a les seus següents:
  
a) Direcció Territorial de la Conselleria de Justícia i Administracions Públiques d'Alacant, carrer Doctor Gadea núm. 10, 2a, 03580 Alacant, els qui hagen obtingut destinació a l'esmentada província.
  
b) Direcció Territorial de la Conselleria de Justícia i Administracions Públiques de Castelló, carrer Major núm. 78, 12689 Castelló, els qui hagen obtingut destinació a l'esmentada província.
  
c) Conselleria de Justícia i Administracions Públiques, carrer Miquelet, núm. 5, 2n pis, Servici de Selecció i Provisió, 46155 València, els qui hagen obtingut destinació en l'esmentada província.
  
No obstant l'anterior, el personal esmentat disposarà d'un mes de termini per a prendre possessió de la seu destinació. Si es fera ús de tal termini, durant el mateix no es meritarà cap retribució ni cap altre dret. Així mateix, el personal que retarde la presa de possessió haurà de trametre el dia 16 de novembre, al Servici de Selecció i Provisió (fax núm. 96 386 63 99) un escrit indicant el nom, cognoms i la data en què prendrà possessió.
  
Els efectes econòmics i administratius seran des de la data de presa de possessió.
  
Tercer. Cessament
  
Els cessaments que es deriven del que disposa la present Resolució, es produiran d'ofici el dia 18 de novembre de 2004.
  
El personal que ocupe llocs adjudicats a les persones que prenguen possessió amb posterioritat al dia 19 de novembre, cessarà el dia anterior a la corresponent presa de possessió.
  
Quart. Recursos
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant l'òrgan que hi ha dictat esta resolució en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València en el termini de dos mesos, comptadors des de l'endemà de la publicació de la present resolució.